**projektas**

**reg. Nr. T-236**

**2.30. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio krašto garbės piliečio vardo SUteikimo**

2022 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 45 punktu, įgyvendindama Pasvalio krašto garbės piliečio vardo suteikimo nuostatų, patvirtintų Pasvalio rajono savivaldybės tarybos 2009 m. gruodžio 29 d. sprendimu Nr. T1-284 „Dėl Pasvalio krašto garbės piliečio vardo suteikimo nuostatų patvirtinimo“ (su visais aktualiais pakeitimais), 3 ir 16 punktus ir atsižvelgdama į Pasvalio krašto garbės piliečio vardo suteikimo komisijos 2022 m. lapkričio 22 d. posėdžio protokolą Nr. GPV-1, Pasvalio rajono savivaldybės taryba nusprendžia:

Suteikti Pasvalio krašto garbės piliečio vardą:

1. Filologui, žymiam enciklopedininkui, vertėjui **Antanui Elizeušui Račiui (po mirties) –** už ypatingus viso gyvenimo nuopelnus Lietuvai, švietimui ir kultūrai, Pasvalio kraštui ir Lietuvos vardo garsinimą pasaulyje.

2. Žurnalistui, publicistui, kraštotyrininkui, knygų autoriui, Pasvalio kraštiečių bendrijos nariui **Antanui Šimkūnui –** už reikšmingus leidinius Lietuvai ir Pasvaliui, Pasvalio krašto garsinimą ir dalyvavimą Pasvalio rajono kultūros gyvenime, už nuopelnus ugdant kultūrą bei išsaugant istorinę atmintį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Bendrojo skyriaus specialistė

R. Jaruševičienė

2022-11-22

Suderinta DVS Nr. RTS-257

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio krašto garbės piliečio vardo SUteikimo**

**2022-11-22**

Pasvalys

 **1. Sprendimo projekto rengimo pagrindas.**

Suteikti Pasvalio krašto garbės piliečio vardą:

1. Filologui, žymiam enciklopedininkui, vertėjui **Antanui Elizeušui Račiui (po mirties) –** už ypatingus viso gyvenimo nuopelnus Lietuvai, švietimui ir kultūrai, Pasvalio kraštui ir Lietuvos vardo garsinimą pasaulyje.

2. Žurnalistui, publicistui, kraštotyrininkui, knygų autoriui, Pasvalio kraštiečių bendrijos nariui **Antanui Šimkūnui –** už reikšmingus leidinius Lietuvai ir Pasvaliui, Pasvalio krašto garsinimą ir dalyvavimą Pasvalio rajono kultūros gyvenime, už nuopelnus ugdant kultūrą bei išsaugant istorinę atmintį.

**2. Sprendimo projekto tikslai ir uždaviniai.**

Pasvalio krašto garbės piliečio vardo nuostatai (toliau – nuostatai) yra patvirtinti Pasvalio rajono savivaldybės tarybos 2009 m. gruodžio 29 d. sprendimu Nr. T1-284 (su aktualiais pakeitimais). Vadovaujantis šiais nuostatais, Garbės piliečio vardas yra suteikiamas Lietuvos Respublikos ir užsienio valstybių piliečiams už ypatingus nuopelnus bei išskirtinį indėlį į Pasvalio rajono mokslo, švietimo, kultūros, sporto, paveldo išsaugojimo, ekonomikos, socialinio vystymo, mokslo ir technikos bei kitas sritis (2 punktas). Garbės piliečio vardas suteikiamas per metus ne daugiau kaip dviem asmenims. Garbės piliečio vardas gali būti suteikiamas tiek gyvam, tiek mirusiam asmeniui (3 punktas).

1. Dėl Pasvalio krašto garbės piliečio vardo suteikimo Antanui Elizeušui Račiui (po mirties) 2022 m. spalio 20 d. buvo pateiktos trys rekomendacijos. Pasvalio krašto muziejus, Pasvalio Mariaus Katiliškio viešoji biblioteka ir Pasvalio kraštiečių bendrija rekomenduoja suteikti Pasvalio krašto garbės piliečio vardą filologui, žymiam enciklopedininkui, vertėjui Antanui Elizeušui Račiui (po mirties) – už ypatingus viso gyvenimo nuopelnus Lietuvai, švietimui ir kultūrai, Pasvalio kraštui ir Lietuvos vardo garsinimą pasaulyje.

2. Dėl Pasvalio krašto garbės piliečio vardo suteikimo **Antanui Šimkūnui** 2022 m. lapkričio 16-21 dienomis buvo pateiktos penkios rekomendacijos. Žurnalo „Šiaurietiški atsivėrimai“ visuomeninė redakcija, Pasvalio Petro Vileišio gimnazija, Pasvalio krašto muziejus, Pasvalio kraštiečių bendrija ir Pasvalio miesto ir rajono gyventojai (pasirašė 15 asmenų) rekomenduoja suteikti Pasvalio krašto garbės piliečio vardą žurnalistui, publicistui, kraštotyrininkui, knygų autoriui, Pasvalio kraštiečių bendrijos nariui **Antanui Šimkūnui –** už reikšmingus leidinius Lietuvai ir Pasvaliui, Pasvalio krašto garsinimą ir dalyvavimą Pasvalio rajono kultūros gyvenime, už nuopelnus ugdant kultūrą bei išsaugant istorinę atmintį.

Vadovaujantis Pasvalio krašto garbės piliečio vardo suteikimo nuostatų, patvirtintų Savivaldybės tarybos 2009 m. gruodžio 29 d. sprendimu Nr. T1-284 (su visais aktualiais pakeitimais), 13 punktu, kandidatūros paskelbtos Pasvalio rajono spaudoje ir Savivaldybės interneto svetainėje.

Pasvalio krašto garbės piliečio vardo suteikimo komisija siūlo Garbės piliečio vardą suteikti abiem pateiktoms kandidatūroms (2022 m. lapkričio 22 d. Pasvalio krašto garbės piliečio vardo suteikimo komisijos posėdžio protokolas Nr. GPV-1).

**3. Kokios siūlomos naujos teisinio reguliavimo nuostatos ir kokių rezultatų.**

Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansiniai šaltiniai**

Papildomo finansavimo šaltinio nereikės.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Antikorupcinis vertinimas neatliekamas.

**8. Sprendimo projekto iniciatoriai ir asmuo atsakingas už sprendimo vykdymo kontrolę –** Pasvalio krašto garbės piliečio vardo suteikimo komisija, Savivaldybės administracija.

 PRIDEDAMA. Pasvalio krašto garbės piliečio vardo suteikimo komisijos posėdžio, vykusio 2022 m. lapkričio 22 d., protokolas (5 lapai).

Bendrojo skyriaus specialistė Rūta Jaruševičienė